ก้องศักด เอาแน่ ขอเวลาอีก 4 ปีตั้งโรงพยาบาลกีฬาแห่งแรก
บิ๊กก้อง ดร.ก้องศักด ยอดมณี ผู้ว่าการ กกท. ขอเวลา 4 ปีจัดตั้งโรงพยาบาลกีฬาให้สำเร็จ โดยจะยึดกาตาร์โมเดลนำทาง วางแผนนักกีฬาเป็นกลุ่มเป้าหมายได้ใช้ประโยชน์ครบ ทั้งการป้องกันการบาดเจ็บ การรักษาพยาบาล และการฟื้นฟู นอกจากนี้ ยังเล็งเปิดให้บริการประชาชน บุคคลทั่วไป ที่ได้รับบาดเจ็บจากการเล่นกีฬา อย่างรวดเร็วและประหยัด เนื่องจากปัจจุบันการผ่าตัดมีค่าใช้จ่ายสูง,บิ๊กก้อง ดร.ก้องศักด ยอดมณี ผู้ว่าการการกีฬาแห่งประเทศไทย (กกท.) เปิดเผยถึงความคืบหน้าของเเผนในการจัดตั้งโรงพยาบาลกีฬา ว่า ในช่วงระยะ 6 เดือนที่ผ่านได้มีการเตรียมการและข้อมูลต่างๆ พร้อมทั้งไปศึกษาดูงาน 3 ประเทศ ที่เกี่ยวข้องกับการจัดตั้งโรงพยาบาลกีฬา อาทิ เกาหลีใต้ ญี่ปุ่น และกาตาร์ เพื่อนำแนวทางแต่ละชาติมายกระดับการให้บริการทางการแพทย์แก่นักกีฬาไทย,สำหรับการให้บริการของโรงพยาบาลกีฬา 3 ด้าน ประกอบด้วย การป้องกันการบาดเจ็บ, การรักษาพยาบาล และการฟื้นฟู ซึ่งเป็นการให้บริการนักกีฬาโดยตรง โดยจะเริ่มจากนักกีฬาเป็นเลิศ นักกีฬาอาชีพไปจนถึงนักกีฬาที่อยู่ในสโมสรต่างๆ และอนาคตอาจให้บริการบุคคลทั่วไปที่ได้รับการบาดเจ็บจากการเล่นกีฬา อย่างรวดเร็วและประหยัด เนื่องจากปัจจุบันการผ่าตัด หรือบาดเจ็บเรื่องกีฬา มีค่าใช้จ่ายสูง,ผู้ว่าการ กกท. กล่าวต่อว่า การให้บริการของโรงพยาบาลรัฐมีข้อจำกัดในเรื่องระยะเวลา เพราะอาชีพนักกีฬาต้องการรับการดูแลอย่างรวดเร็ว ส่วนโรงพยาบาลเอกชนก็มีค่าใช้จ่ายสูง ดังนั้น คณะกรรมการชุดนี้จะมาเป็นผู้กำหนดทิศทาง แนวทางต่างๆที่จะจัดตั้งโรงพยาบาลกีฬา ซึ่งตนอยากให้มีการจัดตั้งโรงพยาบาลกีฬาอย่างเป็นรูปธรรมในระยะ 4 ปี อาจจะยังเปิดให้บริการไม่เต็มรูปแบบ แต่อย่างน้อยมีแผนในแต่ละปีว่ามีความคืบหน้าและทิศทางอย่างไร,ทั้งนี้ จากการศึกษาดูงานคาดว่าจะยึด แนวทางโดฮา สปอร์ตซิตี้ ที่ประเทศกาตาร์ เป็นตัวอย่างในการดำเนินงานในเรื่องโรงพยาบาลกีฬาที่ดีที่สุด ส่วนเกาหลีใต้เป็นตัวอย่างในการดำเนินงานด้านศูนย์ฝึกกีฬาครบวงจร และญี่ปุ่นเป็นตัวอย่างในการดำเนินงานด้านศูนย์วิทยาศาสตร์การกีฬาที่เชื่อมโยงกับศูนย์ฝึกกีฬาแห่งชาติ ดร.ก้องศักด กล่าว.
ผู้ว่าการ กกท. ขอเวลา 4 ปีจัดตั้งโรงพยาบาลกีฬาให้สำเร็จ โดยจะยึดกาตาร์โมเดลนำทาง วางแผนนักกีฬาเป็นกลุ่มเป้าหมายได้ใช้ประโยชน์ครบ เล็งเปิดให้บริการประชาชน บุคคลทั่วไป 
บิ๊กก้อง,ก้องศักด ยอดมณี,โรงพยาบาลกีฬา,การกีฬาแห่งประเทศไทย,กกท.